CELEX: 62009CA0554
Language: el
Date: 2011-07-28 00:00:00
Title: Υπόθεση C-554/09: Απόφαση του Δικαστηρίου (πρώτο τμήμα) της 28ης Ιουλίου 2011 [αίτηση του Oberlandesgericht Stuttgart (Γερμανία) για την έκδοση προδικαστικής αποφάσεως] — Ποινική διαδικασία κατά Andreas Michael Seeger (Οδικές μεταφορές — Υποχρέωση χρησιμοποιήσεως συσκευής ελέγχου ταχύτητας — Εξαιρέσεις για οχήματα που μεταφέρουν υλικά — Έννοια υλικά — Μεταφορά άδειων φιαλών με το όχημα εμπόρου οίνου και ποτών)

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/5
            
         Απόφαση του Δικαστηρίου (πρώτο τμήμα) της 28ης Ιουλίου 2011 [αίτηση του Oberlandesgericht Stuttgart (Γερμανία) για την έκδοση προδικαστικής αποφάσεως] — Ποινική διαδικασία κατά Andreas Michael Seeger
   (Υπόθεση C-554/09) (1)
   
   (Οδικές μεταφορές - Υποχρέωση χρησιμοποιήσεως συσκευής ελέγχου ταχύτητας - Εξαιρέσεις για οχήματα που μεταφέρουν υλικά - Έννοια «υλικά» - Μεταφορά άδειων φιαλών με το όχημα εμπόρου οίνου και ποτών)
   2011/C 298/07
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Stuttgart
   
      Ποινική διαδικασία ενώπιον του αιτούντος δικαστηρίου κατά
   
   Andreas Michael Seeger
   
      Αντικείμενο
   
   Αίτηση για την έκδοση προδικαστικής αποφάσεως — Oberlandesgericht Stuttgart — Ερμηνεία του άρθρου 13, παράγραφος 1, στοιχείο δ', δεύτερο εδάφιο, του κανονισμού (ΕΚ) 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση των κανονισμών (ΕΟΚ) 3821/85 και (ΕΚ) 2135/98 του Συμβουλίου καθώς και για την κατάργηση του κανονισμού (ΕΟΚ) 3820/85 του Συμβουλίου (ΕΕ L 102, σ. 1) — Καθεστώς εξαιρέσεως που απαλλάσσει, μεταξύ άλλων, τα οχήματα τα οποία χρησιμοποιούνται για να μεταφέρουν υλικά προς χρήση από τον οδηγό κατά την άσκηση του επαγγέλματός του, από την υποχρέωση να είναι εφοδιασμένα με ταχυγράφο — Δυνατότητα εφαρμογής της εξαιρέσεως αυτής στη μεταφορά άδειων φιαλών εντός του οχήματος εμπόρου κρασιού και ποτών — Έννοια «υλικά»
   
      Διατακτικό
   
   Ο όρος «υλικά», όπως χρησιμοποιείται στο άρθρο 13, παράγραφος 1, στοιχείο δ', δεύτερη περίπτωση, του κανονισμού (ΕΚ) 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση των κανονισμών (ΕΟΚ) 3821/85 και (ΕΚ) 2135/98 του Συμβουλίου, καθώς και για την κατάργηση του κανονισμού (ΕΟΚ) 3820/85 του Συμβουλίου, πρέπει να ερμηνευθεί υπό την έννοια ότι δεν καλύπτει τα υλικά συσκευασίας, όπως τις άδειες φιάλες, που μεταφέρει έμπορος οίνου και ποτών ο οποίος διατηρεί κατάστημα, παραδίδει εμπορεύματα κατ’ οίκον στους πελάτες του μία φορά την εβδομάδα και συλλέγει, στο πλαίσιο της εν λόγω δραστηριότητας, τις κενές συσκευασίες για να τις επιστρέψει στον χονδρέμπορο προμηθευτή του.
   
      (1)  ΕΕ C 80 της 27.3.2010.